ପୁରୀ, ସେପ୍ଟେମ୍ବର ୭(ଲୋକାଲ ୱାୟାର): ଶ୍ରୀକ୍ଷେତ୍ରକୁ ନୂତନ ରୂପ ଦେବାକୁ ସୌନ୍ଦର୍ଯ୍ୟକରଣ କରିବା ଉଦ୍ଦେଶ୍ୟରେ ରାଜ୍ୟ ସରକାର ଅଚାନକ ନିଷ୍ପତ୍ତି ନେଇଥିଲେ ଶ୍ରୀମନ୍ଦିର ମେଘନାଦ ପାଚେରି ଚତୁଃପାଶ୍ୱର୍ରୁ ନିର୍ମାଣ ଉଚ୍ଛେଦ କରାଯିବ ।
ଭାରତୀୟ ପ୍ରତ୍ନତାତ୍ତ୍ୱିକ ବିଭାଗ (ଏଏସଆଇ) ମଧ୍ୟ ବହୁ ପୂର୍ବରୁ ଏହି ପ୍ରସ୍ତାବ ଦେଇଥିଲା । କିନ୍ତୁ ଏବେ ରାଜ୍ୟ କ୍ୟାବିନେଟ ଆଉ ପାଦେ ଆଗକୁ ଯାଇ ଜଷ୍ଟିସ୍ ବି.ପି. ଦାସ କମିସନଙ୍କ ଅନ୍ତରୀଣ ରିପୋର୍ଟର ସୁପାରିସ ଅନୁଯାୟୀ ମେଘନାଦ ପାଚେରିର ୭୫ ମିଟର ପରିସୀମାରେ ଥିବା ସମସ୍ତ ସରକାରୀ/ବେସରକାରୀ ନିର୍ମାଣକୁ ଉଚ୍ଛେଦ ପାଇଁ ନିଷ୍ପତ୍ତି ନେଇ କାର୍ଯ୍ୟ ଚାଲୁ ରଖିଛନ୍ତି ।
ରାଜ୍ୟ ସରକାରଙ୍କ ଶ୍ରୀମନ୍ଦିର ସୁରକ୍ଷା ଜୋନର ବ୍ଲୁ-ପ୍ରିଣ୍ଟ ଅନୁଯାୟୀ ଉଚ୍ଛେଦ କାମ ଜାରି ରହିବ ବୋଲି ଜିଲ୍ଲାପାଳ ବଲୱନ୍ତ ସିଂ ନିଜେ ସ୍ପଷ୍ଟ କରି ଦେଇଛନ୍ତି ।
ଶନିବାର ଖୋଦ୍ ଆମିକସ୍ କ୍ୟୁରୀ ପୁରୀ ଗସ୍ତରେ ଆସି ଉଚ୍ଛେଦ ପ୍ରକ୍ରିୟାକୁ ସମଥନ କରିବା ସହ ସମସ୍ତଙ୍କୁ ସହଯୋଗ କରିବାକୁ ମଧ୍ୟ ନିବଦେନ କରିଛନ୍ତି ।
ଗଜପତି ମହରାଜା ଦିବ୍ୟସିଂହ ଦେବ ମଧ୍ୟ ଏହାକୁ ସମର୍ଥନ କରିଛନ୍ତି ।କେତେକ ରାଜ୍ୟ ସରକାରଙ୍କ ଏଭଳି କାର୍ଯ୍ୟକୁ ସ୍ୱାଗତ କରିଥିବା ବେଳେ କେତେକ ଏହା ଅଦୂରଦର୍ଶୀ ନିଷ୍ପତ୍ତି ବୋଲି ଅଭିଯୋଗ କରିବାକୁ ପଛାଇ ନାହାନ୍ତି ।
ଏଭଳି ସମୟରେ ଲୋକାଲ ୱାୟାର ପ୍ରତିନିଧି ଶ୍ରୀକ୍ଷେତ୍ର ଯାଇ ସ୍ଥିତି ଜାଣିବାକୁ ଉଦ୍ୟମ କରିଥିଲେ ।ଇତି ମଧ୍ୟରେ ରଘୁନନ୍ଦନ ଲାଇବ୍ରେରୀ, ଲଙ୍ଗୁଳି ମଠ ସମ୍ପୂର୍ଣ୍ଣ ଭାବେ ମାଟିରେ ମିଶି ଯାଇଥିବା ବେଳେ ଏମାର ମଠର କେତେକାଂଶ ମଧ୍ୟ ଭଙ୍ଗା ସରିଛି ।
ବଡ଼ଆଖଡ଼ା ମଠ ଭାଙ୍ଗିବାକୁ ନିଷ୍ପତ୍ତି ହୋଇଥିଲେ ମଧ୍ୟ ବିରୋଧ ଯୋଗୁ ସାମୟିକ ଭାବେ ତାହା ବନ୍ଦ ରହିଛି ।
ମେଘନାଦ ପାଚେରିର ଭିନ୍ନ ଭିନ୍ନ ପାଶ୍ୱର୍ରେ ଥିବା ବିଭିନ୍ନ ମାର୍କେଟ କମ୍ପେ୍ଲକ୍ସ ବି ଭଙ୍ଗା ସରିଛି । ଉଚ୍ଛେଦ ପରେ ପରେ କାଳବିଳମ୍ବ ନ କରି ପ୍ରଶାସନ ପକ୍ଷରୁ ଉକ୍ତ ସ୍ଥାନକୁ ସମତୁଲ କରାଯାଇ ଟାଇଲ ବିଛାଯିବା କାମ ଯୁଦ୍ଧକାଳୀନ ଭିତ୍ତିରେ ଚାଲିଛି ।
କେହି ଦେଖିଲେ ହଠାତ ବିଶ୍ୱାସ କରିପାରିବନି ଯେ ଏହି ସ୍ଥାନରେ ଦୁଇ/ତିନି ମହଲା ଅଟ୍ଟାଳିକା ଛିଡ଼ା ହୋଇଥିଲା ।
ବଦଳି ଯାଇଛି ଶ୍ରୀମନ୍ଦିର ଚେହେରା । ପାଚେରି ଡାହାଣ କି ବାମ ପଟେ ଆଉ ଅସମ୍ଭାଳ ଭିଡ଼ ନାହିଁ । ସିଂହଦ୍ୱାର ଚତୁପାଶ୍ୱର୍ ଦୃଶ୍ୟପଟ୍ଟ ସମ୍ପୂର୍ଣ୍ଣ ବଦଳି ଯାଇଛି ।
ଦୋକାନ ବଜାର ନାହିଁ । ପୁରୁଣା ଜୋତାଷ୍ଟାଣ୍ଡ ବି ଉଠି ଯାଇଛି । ସିଂହଦ୍ୱାର ଥାନା କିଛି ଦୂରକୁ ଚାଲି ଯାଇଥିବା ବେଳେ ସୂଚନା କେନ୍ଦ୍ର ବି ବଡ଼ଦାଣ୍ଡକୁ ଉଠି ଯାଇଛି ।
ମେଘନାଦ ପାଚେରିକୁ ସମ୍ପୂର୍ଣ୍ଣ ଭାବେ ତଳୁ ଉପର ପର୍ଯ୍ୟନ୍ତ ଦେଖି ହେଉଛି । ଖୁସି ଲାଗୁଛି ଦେଖିବାକୁ ବେଳକୁ ବିସ୍ତୀର୍ଣ୍ଣ ଖାଲି ଜାଗାରେ ମେଘନାଦ ପାଚେରିର କୀର୍ତ୍ତିରାଜି, ଯାହାକି ପୂର୍ବରୁ କେବେ ଶ୍ରୀକ୍ଷେତ୍ର ବୁଲିବାକୁ ଆସିବା ବେଳେ ଦେଖା ପଡ଼ୁ ନଥିଲା ।
ପାଖଆଖ ଛାତ ଉପରୁ ଲୋକମାନେ ମେଘନାଦ ପାଚେରିକୁ ସ୍ପଷ୍ଟ ଦେଖି ପାରୁଛନ୍ତି । ଯୁବ ପିଢ଼ି ବି ପାଚେରିକୁ ପଛ କରି ସୁନ୍ଦର ସେଲଫି ନେବାର ସୁଯୋଗ ହାତଛଡ଼ା କରୁନାହାନ୍ତି ।
ପାଖରେ ଛିଡ଼ା ହୋଇଥିବା ରମେଶ କୁମାର ନାମକ ଯୁବକଙ୍କୁ ପଚାରିବାରୁ କହିଲେ ତାଙ୍କର ଗୋଟିଏ ବି ଜୁଏଲାରୀ ଦୋକାନ ଥିଲା, ଉଚ୍ଛେଦ ହୋଇ ଯାଇଛି ।
ଚିନ୍ତାରେ ଅଛନ୍ତି, କେବେ ସରକାର ତାଙ୍କୁ ସହାୟତା ଦେବେ, ସେ ଅନ୍ୟ କେଉଁଠି ଦୋକାନ କରିବେ, ବେପାର ହେବ କି ନାହିଁ ଇତ୍ୟାଦି ଇତ୍ୟାଦି ।
ଏ ସବୁ ଚିନ୍ତା ମଧ୍ୟରେ ସେ ଯେତେବେଳେ ସିଂହଦ୍ୱାର ସାମ୍ନାରେ ଯାଉଛନ୍ତି ସୁନ୍ଦର ଶ୍ରୀକ୍ଷେତ୍ରର ସୁନ୍ଦର ଶ୍ରୀମନ୍ଦିର ଚେହେରା ଦେଖି ତାଙ୍କ ପେଟ ପୁରି ଯାଉଛି ଓ ଦୁଃଖ କୁ ଭୁଲି ଯାଉଛନ୍ତି ।
କହିଲେ ବୋଧ ହୁଏ ଏଥିପାଇଁ ମୁଖ୍ୟମନ୍ତ୍ରୀ କହିଥିଲେ ଠାକୁରଙ୍କ ପାଇଁ କିଛି ତ୍ୟାଗ କର ।ଶ୍ରୀମନ୍ଦିର ଠାରୁ ପ୍ରାୟ ୪ଶହ ମିଟର ଦୂରରେ ପଶ୍ଚିମବଙ୍ଗରୁ ଆସିଥିବା ଜଣେ ପର୍ଯ୍ୟଟକ ଅପଲକ ନୟନରେ ମନ୍ଦିର ଚୂଡ଼ାକୁ ଦେଖୁଥିଲେ ।
ଭଲମନ୍ଦ ପଚାରିବାରୁ ସେ କହିଥିଲେ, ବହୁତ ବାର ପୂର୍ବରୁ ଶ୍ରୀକ୍ଷେତ୍ର ଆସିଛି । କିନ୍ତୁ ଏଥର ଜୀବନ ଧନ୍ୟ ହୋଇଗଲା ।
ପୂର୍ବରୁ କେବଳ ଶ୍ରୀମନ୍ଦିର ଚୂଡ଼ା ଓ ପତିତପାବନ ବାନାକୁ ଦୂରରୁ ଦେଖି ହେଉଥିଲା । ଏବେ କିନ୍ତୁ ବଡ଼ଦାଣ୍ଡ ଛୁଇଁ ଆଗେଇବା ମାତ୍ରେ ଦେଖାପଡ଼ୁଛି ମେଘନାଦ ପାଚେରି ।
ଆଉ ଟିକେ ଆଗେଇବା ପରେ ଶ୍ରୀମନ୍ଦିର ମଧ୍ୟ ସ୍ପଷ୍ଟ ଦେଖାଯାଉଛି । କୋଠା, ଦୋକାନ କିଛି ପ୍ରତିବନ୍ଧକ ନାହିଁ ।
ପ୍ରଭୁ ହେ ଧନ୍ୟ ହେଲି ଦେଖି ତୁମ ମେଘନାଦ ପାଚେରି ।ତାଙ୍କର ଏହି ପ୍ରତିକ୍ରିୟା ଶୁଣି ଖୁସି ଲାଗିଲା ଯେ ଏବେ ଏତିହ୍ୟ ସ୍ଥଳ ଭାବେ ଶ୍ରୀକ୍ଷେତ୍ରକୁ ଭଲ ପରିଚିତି ମିଳିବା ସମ୍ଭବ ହୋଇପାରିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
